18. ΒΑΣΙΛΙΚΟΝ ΔΙΑΤΑΓΜΑ υπ’ αρθ. 483 της 24 Αυγ./8 Σεπτ. 1967 (ΦΕΚ Α΄ 154) Περί αντικαταστάσεως και αναστολής διατάξεών τινων του από 2.8.1958 Β.Δ/τος, «περί Οργανισμού Σχολής Δοκίμων Σημαιοφόρων Λιμενικών» (ΦΕΚ 124Α/58). Έχοντες υπ’ όψιν: α)Τα άρθρ. 1-3 του Ν.Δ. 3596/56, «περί αρμοδιοτήτων Υπουργείου Εθνικής Αμύνης επί θεμάτων αφορώντων την συμβολήν του Λιμενικού Σώματος εις την εθνικήν Άμυναν και Ασφάλειαν της Χώρας» (ΦΕΚ 240Α/56). β)Τα άρθρ. 1-4 και 6 του Α.Ν. 428/37, «περί της εν τω Β.Ν. εκπαιδεύσεως» (ΦΕΚ 15Α/37). γ)Το από 2.8.58, «περί Οργανισμού Σχολής Δοκίμων Σημαιοφόρων Λιμενικών» (ΦΕΚ 189Α/58). δ)Πρότασιν του Αρχηγού του Γενικού Επιτελείου Ναυτικού. ε)Απόφασιν του Ανωτάτου Ναυτικού Συμβουλίου (Πρακτικόν υπ’ αριθ. 5/6.3.67). ς)Την υπ’ αριθ. 327/67 γνωμοδότησιν του Συμβουλίου Επικρατείας, προτάσει των Ημετέρων επί της Εμπορικής Ναυτιλίας και Εθνικής Αμύνης Υπουργών, απεφασίσαμεν και διατάσσομεν: Άρθρ.1.-1.Αι διατάξεις των παρ. 2 και 3 του άρθρ. 11 και το άρθρ. 26 του Β.Δ. της 2.8.57, «περί Οργανισμού Σχολής Δοκίμων Σημαιοφόρων Λιμενικών» (ΦΕΚ 124Α/58), αφορώσαι εις την χειμερινήν και θερινήν εκπαιδευτικήν περίοδον και τας αδείας των Δοκίμων Σημαιοφόρων Λιμενικών, αναστέλλονται αποκλειστικώς και μόνον δια το έτος 1967 λόγω εκτάκτου υπηρεσιακής ανάγκης, και δια το έτος τούτο θα ισχύσουν τα κάτωθι: «Η χειμερινή περίοδος άρχεται εντός του δευτέρου δεκαπενθημέρου του Σεπτεμβρίου και λήγει εντός του δευτέρου δεκαπενθημέρου Μαΐου. Κατ’ αυτήν οι Δ.Σ.Λ εκπαιδεύονται εν τη Σχολή εις θεωρητικά και πρακτικά μαθήματα. Σελ. 172(ζ) Τεύχος 1370 Σελ. 54 Η θερινή εκπαιδευτική περίοδος άρχεται εντός του πρώτου δεκαπενθημέρου Ιουνίου περίπου και λήγει εντός του δευτέρου δεκαπενθημέρου Αυγούστου, περίπου. Κατ’ αυτήν οι Δ.Σ.Λ. συμμετέχουν του θερινού εκπαιδευτικού πλου των Ν. Δοκίμων ή εκτελούν ίδιον εκπαιδευτικόν πλουν επί εμπορικού πλοίου κατά προτίμησιν φορτηγού ή υφίστανται την εκπαίδευσιν της θερινής περιόδου εις την Σ.Ν.Δ. ή τας προς τούτο οριζομένας υπηρεσίας. Τα περί αδειών της 4ης τάξεως Μαχίμων καθοριζόμενα εν τω Οργανισμώ Σ.Ν.Δ ισχύουν και δια τους Δ.Σ.Λ.». Άρθρ.2.-1.Η ισχύς του παρόντος άρχεται από της 13ης Φεβρ. 1967. 20.Γ.ζ.18 Εκπαίδευση Λ.Σ.

[Source: greek_legal_code_raptarchis | Tokens: 1973]